Document ID: /roh_data/filtered/fineweb-2-filterrobots_roh.jsonl.gz/43263

cuntegn
Svizra
Pervi da tractaments ambulants: las premias creschan marcantamain
Ils emprims trais mais da quest onn han ils abitants svizzers dà ora bunamain 8 milliardas francs per la sanadad, bunamain 4% dapli che durant l'emprim quartal 2015. Quai mussan las pli novas cifras da santésuisse (la federaziun svizra da las cassas da malsauns) ch'èn enconuschentas al radio SRF.
Uschia vegnan a s'augmentar d'atun las premias per las cassas da malsauns, quai che vegn a far mal il venter als assicurads. Per quant n'è dentant anc betg cler. S'augmentads èn ils custs en spezial tar ils tractaments ambulants. Ils custs per tals tractament s'augmentian surproporziunalmain.
RR novitads 18:00